Kry artikels van sportlegendes | Netwerk24
Sportbewonderaars gaan kan kies en keur tussen aandenkings van sportlegendes op Julien’s Auctions se veiling wat op 25 April in Los Angeles gehou word.
Die legendariese bofbalspeler Willie Mays se sportklere wat hy in 1959 gedra het toe hy vir San Francisco se Giants gespeel het, kan vir tot $50 000 verkoop. Foto: Julien’s Auctions
Drie pare sokkerskoene wat sterspelers op die hoogtepunt van hul loopbane gebruik het is te kry, ’n Olimpiese fakkel wat deur Muhammad Ali gedra is en Pelé se Brasiliaanse paspoort.
Die sokkerskoene sluit in Lionel Messi se goue Adidas-skoene wat hy in 2017 in Madrid in Spanje gedra het toe hy sy 500ste doel in ’n wedstryd tussen Real Madrid en Barcelona geskiet het. Op die buitekant van die regterskoen het Messi sy seun se naam en geboortedatum, asook sy vrou se bynaam geskryf. Die skoene het ’n voorveilingsberaming van tussen $6 000 en $10 000.
Cristiano Ronaldo se Nike Mercurial-skoene wat hy tydens sy debuut by Real Madrid gedra het, word ook aangebied. Dié skoene wat aan die buitekant met sy voorletters geborduur is, kan vir tussen $5 000 en $7 000 verkoop.
Ook word Pelé se Brasiliaanse paspoort wat in Maart 1993 uitgereik is en in Maart 2003 verval het, verkoop. Volgens Julien’s Auctions is dit waarskynlik tussen $3 000 en $4 000 werd.
Die legendariese bofbalspeler Willie Mays se klere wat hy in 1959 gedra het toe hy vir die San Francisco Giants gespeel het, kan vir tot $50 000 verkoop.
Volgens Julien’s Auctions kan bewonderaars die energie en charisma van die artikels voel wanneer hulle dit vashou.
Die sokkerlegende Lionel Messi se goue Adidas-skoene wat hy in 2017 in Madrid in Spanje gedra het toe hy sy 500ste doel in ’n wedstryd tussen Real Madrid en Barcelona geskiet het.Foto: Julien’s Auctions
Cristiano Ronaldo se Nike Mercurial-skoene wat hy tydens sy debuut by Real Madrid gedra het, gaan na verwagting vir tot $7 000 op Julien’s Auctions se veiling verkoop.Foto: Julien’s Auctions